ธปท.คาดโรคเมอร์สกระทบเศรษฐกิจไม่รุนแรง
ธปท.คาดโรคระบาดเมอร์สกระทบเศรษฐกิจไม่รุนแรง เหตุรัฐบาลไทยมีประสบการณ์การคสบคุมโรคระบาดมาก่อน
19 มิ.ย. 2558

ธปท.คาดโรคระบาดเมอร์สกระทบเศรษฐกิจไม่รุนแรง เหตุรัฐบาลไทยมีประสบการณ์การควบคุมโรคระบาดมาก่อน นายเมธี สุภาพงษ์ ผู้ช่วยผู้ว่าการสายนโยบายการเงิน ธนาคารแห่งประเทศ (ธปท.) กล่าวว่า ปัญหาการแพร่ระบาดของเชื้อไวรัสเมอร์สที่เริ่มกระจายเข้าสู่ประเทศไทยและส่งผลให้มีผู้ติดเชื้อแล้ว 1 ราย และต้องเฝ้าระวังอีก 59 รายนั้น เชื่อว่าจะไม่กระทบต่อการฟื้นตัวทางเศรษฐกิจไทยมากนัก เนื่องจากรัฐบาลไทยมีประสบการณ์ในการควบคุมโรคติดต่อมาก่อนหน้านี้แล้ว และทำได้ค่อนข้างดี เช่น การควบคุมโรคซาร์ และไข้หวัดนกที่เกิดขึ้นในอดีต เป็นต้น
“ธปท.เรายังไม่ได้มีการประเมินผลกระทบต่อเศรษฐกิจในรอบนี้ เพราะโรคเมิร์สก็พึ่งจะเกิดขึ้นจึงยังไม่ได้นำมาประเมินในรอบนี้ เชื่อว่าหากรัฐบาลและประชาชนมีความร่วมมือกันในการควบคุมโรค ดำเนินการตามมาตรการต่างๆที่มีผลกระทบคงไม่มาก” นายเมธีกล่าว